**GREENIFICATION**

**AVAGY ZÖLDÍTSD KI TE AZ ÓBUDAI EGYETEMET**

**ZÖLD INNOVÁCIÓS HALLGATÓI ÖTLETPÁLYÁZAT**

**PÁLYÁZATI KIÍRÁS**

**A pályázat célja**

Az Óbudai Egyetem hosszú távú célkitűzése, hogy intézményi működése megfeleljen a környezettudatosság és fenntarthatóság szempontjainak. A fenntartható fejlődés szemléletét integráló működési modell eredményességéhez az egyetem minden polgárának - az oktatók, hallgatók és foglalkoztatottak - aktív hozzájárulása szükséges. A pályázat célja az egyetem képzésein résztvevő hallgatók bevonása a közös gondolkodásba azáltal, hogy olyan ötletek benyújtására tesz felhívást, amelyek alkalmasak lehetnek arra, hogy még zöldebbé váljon az Óbudai Egyetem. Pályázni az alábbi témákat érintő ötletekkel lehet: víz- és hulladékgazdálkodás, energiagazdálkodás, természetvédelem, klímaváltozás, fenntarthatóság, zöld innováció.

**A pályázók köre**

A pályázaton részt vehet minden, az Óbudai Egyetemmel hallgatói jogviszonyban álló hallgató, aki magára nézve kötelezően elfogadja a pályázati feltételeket.

Pályázni lehet egyénileg vagy csoportosan, egy pályázó maximum 1 ötlettel pályázhat.

**Rendelkezésre álló forrás**

A pályázat meghirdetésekor a nyertesek díjazására rendelkezésre álló keretösszeg összesen 700 ezer Ft, amely az alábbi díjakat tartalmazza:

I. díj 350 eFt

II. díj 200 eFt

III. díj 150 eFt

**A támogatás formája**

Az Egyetem az egyszeri támogatást az elnyert összeg erejéig ösztöndíjként/külső személyi juttatásként nyújtja, amelyet a nyertes pályázó részére az elbírálást követő 60 napon belül átutalással teljesít.

**A pályázatok benyújtásának határideje**

2020. április 10. 24.00 óra.

**A pályázat beadásának helye, benyújtásának módja**

A pályázatot egy „Greenification - Pályázat” tárgyú e-mailben kell elküldeni az innovacio@uni-obuda.hu email-címre. A pályázathoz kapcsolódó dokumentumokat, úgy mint Jelentkezési lapot és Szerzői jogi nyilatkozatot aláírva elektronikusan és aláírva papír alapon egyaránt be kell nyújtani. A papír alapú dokumentumok leadására a Hallgatói Közösségi Központokban van lehetőség nyitva tartási időben.

Központok címe:

1034 Budapest, Bécsi út 94-96/c, fszt. 38-as terem

1084 Budapest, Tavaszmező utca 17/A, Alagsor „A41”.

**A pályázat érdemi vizsgálat nélkül elutasításra kerül, ha**

a) a pályázat benyújtási határidőn túl érkezett be,

b) a pályázat nem felel meg a pályázati kiírásban meghatározott formai követelményeknek.

A pályázati eljárás során hiánypótlásra egyszeri alkalommal van lehetőség.

**Benyújtandó dokumentumok**

* Jelentkezési lap (Aláírva elektronikusan és nyomtatva egyaránt beadandó.)
* Szerzői jogi nyilatkozat (Aláírva elektronikusan és nyomtatva egyaránt beadandó.)
* Az ötlet bemutatása kiemelve az innovatív elemeket (Elektronikusan adandó be.)
* Az ötlet mellékletét képező megvalósíthatósági terv, ütemterv, valamint költségvetés. (Elektronikusan adandó be.)

**Pályázat elbírálásának határideje**

2020. április 15.

**Eredményhirdetés**

2020. április 29. Az Óbudai Egyetem Fenntartható Egyetem Konferencia címmel megrendezésre kerülő eseménye keretében.

A pályázat eredményéről és a díjkiosztó időpontjáról minden pályaművet beadó külön értesítést kap.

**A legfontosabb értékelési szempontok:**

• az ötlet innovativitása, újszerűsége

• a fenntartható működéshez való hozzájárulás mértéke az intézmény egészét tekintve,

• a gazdasági számítás megalapozottsága,

• a kidolgozottság mértéke és annak színvonala.

**Döntés a pályázatról**

A pályázatok eredményéről a pályázót a Pályázati és Tudáshasznosítási Igazgatóság e-mailben értesíti a döntés meghozatalától számított 5 munkanapon belül

**A pályázattal kapcsolatosan további információk**

Az információk elérhetők az [uni-obuda.hu/palyazatok](http://uni-obuda.hu/palyazatok) weboldalon.

Mellékletek:

- Jelentkezési lap

- Szerzői jogi nyilatkozat

- Adatvédelmi tájékozató

Budapest, 2020. március 2.

Kersánszki Tamás

PTI igazgató